AKRยอมทุนใหม่ถือหุ้นเอกรัฐโซล่าร์75%
บอร์ดเอกรัฐวิศกรรมมีมติให้นักลงุทนเข้าถือหุ้นในบริษัทเอกรัฐโซล่าร์75%
25 ส.ค. 2553

บอร์ดเอกรัฐวิศกรรมมีมติให้นักลงุทนเข้าถือหุ้นในบริษัทเอกรัฐโซล่าร์75%
นายวิวัฒน์ แสงเทียน  กรรมการผู้จัดการ บริษัท เอกรัฐวิศวกรรม (AKR)เปิดเผยว่า   ที่ประชุมคณะกรรมการบริษัท  เมื่อวันที่ 24 ส.ค.มีมติอนุมัติในหลักการให้กลุ่มนักลงทุนเข้ามาถือหุ้นในบริษัทเอกรัฐโซล่าร์  ซึ่งเป็นบริษัทที่AKRถือหุ้นอยู่99.99%
อย่างไรก็ตามกลุ่มนักลงทุนใหม่ที่จะเข้ามาซื้อหุ้นเอกรัฐโซล่าร์ จะทำการเข้าเจรจากับทางธนาคารทหารไทย   เพื่อขอซื้อหนี้ของบริษัทเอกรัฐโซล่าร์คืนจากธนาคารและกลุ่มนักลงทุนกลุ่มนี้ก็จะเข้าแปลงหนี้เป็นทุน โดยกลุ่มนักลงทุนจะชำระค่าหุ้นให้แก่บริษัทฯ จำนวนหนึ่ง และบริษัทฯ จะนำเงินที่ได้รับรวมถึงหนี้สินระหว่างกันกับบริษัท เอกรัฐโซล่าร์ แปลงเป็นเงินลงทุนในบริษัทเอกรัฐโซล่าร์ และรายการร่วมทุนที่เกิดขึ้นครั้งนี้จะทำให้ภาระหนี้สินระยะยาวลดลง และภาระค้ำประกันของบริษัทฯ หมดไป 
สำหรับสัดส่วนการถือหุ้นหลังแปลงหนี้เป็นทุนนั้นกลุ่มนักลงทุนใหม่จะเข้ามาถือหุ้นในเอกรัฐโซล่าร์ในสัดส่วน 75% ขณะที่บริษัทจะลดสัดส่วนการถือหุ้นเหลือ 25% ของทุนจดทะเบียน